Prosiect Cymorth Torfol Llŷn yng nghynhadledd Gorffennol Digidol | Newyddion Treftadaeth Cymru
Prosiect Cymorth Torfol Llŷn yng nghynhadledd Gorffennol Digidol
Bydd prosiect digidol arloesol o eiddo Cymdeithas Archaeoleg a Hanes Llŷn yn cael sylw yng nghynhadledd Gorffennol Digidol 2015. Sefydlwyd y gymdeithas yn 2013 a'i nod yw dod yn fodel ar gyfer rhith gymdeithasau, sef cymdeithasau sy'n cyfuno gwerthoedd traddodiadol cymdeithasau sirol â thechnolegau newydd, ac sy'n canolbwyntio ar ddenu cynulleidfaoedd ehangach.
Bydd Simon Jones a Jamie Davies yn siarad am brosiect cymorth torfol cyffrous yr ymgymerwyd ag ef yn 2014 i nodi hanner canmlwyddiant cyhoeddi Caernarvonshire: West III: An inventory of the Ancient Monuments in the County gan y Comisiwn Brenhinol. Mae gwefan sy'n seiliedig ar y cyhoeddiad wedi cael ei datblygu sy'n gartref i gofnodion safle, cynlluniau a nodiadau wedi'u digido gwreiddiol y gall trigolion neu ymwelwyr ychwanegu sylwadau atynt. Gallant hefyd lwytho ffotograffau i fyny i'r wefan i roi darlun cyfoes o dreftadaeth archaeolegol ac adeiledig y Penrhyn.
Gwefan: http://www.crwydro.co.uk/aberdaron
eLyfr: Caernarvonshire: West III: An Inventory of the Ancient Monuments in the County
Posted by Royal Commission on the Ancient and Historical Monuments of Wales at 1/21/2015 10:42:00 am